A lakás nagyon jó helyen van, gyalog minden nevezetesség könnyen megközelíthető. Tágasak a szobák, jól felszerelt a konyha. A lakás alatt van egy pékség, isteni finom termékekkel. Reggel 8-kor nyit és este is sokáig nyitva van. Szemben van Andrea pizzériája, mi ott ettünk mindig pizzát, 5 euró egy 32 cm-es és sokkal finomabb, mint a Sicilia Beddában. Oda csak egyszer mentünk el, de maradtunk Andreanál. Pár méterre van két nagy élelmiszerbolt is. A buszmegálló közvetlen a lakás előtt van, 1 euró a vonaljegy, 2,5 euró a napijegy. Az árak nagyjából olyanok, mint nálunk, semmivel sem drágább. Dario végtelenül kedves házigazda, személyesen nem találkoztunk, de minden információval ellátott, amire szükségünk volt. Minden kérdésünkre gyorsan reagált. A vírus miatt törölték a járatunkat márc. 10-én, csak márc. 12-re tudtunk jegyet venni. Itt maradhattunk a lakásban teljesen ingyen. Emberségből, segítőkészségből jeles!!! Köszönünk mindent, visszajáró vendégek leszünk!!!